Qaxootiga Soomaalida ee ku jirey Xeryaha Qaxootiga Kenya oo Bilaabaya in ay dib ugu soo Laabtaan Soomaaliya… | Calanka Somalia\n← FAALO: Others (NUS 0.5) mar waliba “xaq ma ahan ee waa xal” maku imaan karaa xalka Soomaaliya.\nMadaxweyne Ku xigeenka Puntland oo Ku Tilmaamay Maamulka Khaatumo State “Mid Magac Carruur leh” →\nQaxootiga Soomaalida ee ku jirey Xeryaha Qaxootiga Kenya oo Bilaabaya in ay dib ugu soo Laabtaan Soomaaliya…\nTan iyo markii dagaalada Sokeeye ay ka qarxeen gudaha Soomaaliya ayaa waxaa jiray Kumanaan Soomaali ah oo dalka Dibaddiisa u Firxaday kuwaasoo ka cararayay Dagaalada ahliga ah ee Soomaaliya ka jira.\nQaxootiga ugu badan Adduunka ayaa waxa ay ku jiraan Xeryaha qaxootiga dalka Kiinya halkaasoo Kumanaan Kun oo Soomaali qaxooti ah ay ku jiraan Xeryaha Dhadhaab ee waqooyiga bari ee dalka Kiinya.\nQaxootiga Soomaalida oo muddo halkaas ku haystey nolol san dureerta ah ayaa iminka waxa ay ka fiirsanayaan sidii ay dib ugu laaban lahaayeen dalkooda ka gadaal markii ay soo food saareen Culeyso fara badan.\nXakiima Cabdi oo u hadashay warbaahinta Caalamka ayaa sheegtay in qoysas fara badan oo Soomaali ah in xiligan ay door bidayaan sidii ay dib ugu laaban lahaayeen dalkooda.\nXakiima ayaa sheegtay in dalkoodii Soomaaliya ay uga soo carareen Dagaalo haatana ammaanka goobaha ay ku sugan yihiin ay soo xumaanayeen si joogta ahina ay uga dhacayaan Qaraxyo iyo Dilal.\nHaweeneydan ayaa sheegtay in hay’adihii samafalak badankooda in ay halkaa isaga baxeen haatana waxa ay meesha ay ku haysteen ay iska yer yihiin iyadoona intaa raacisey in ay jireen qoysas badan oo go’aansaday in ay doonayaan in ay dalkooda dib ugu laabtaan.\nXaaladan ayaa imaanaysa markii Hay’adihii samafalka ee Xeryahaas ka hawl geli jiray ay joojiyeen hawlihii samafaleed ee ay halkaa ka hayeen sababo ammaan darri darteed ka gadaal markii qaar ka mid ahaa Shaqaalihii MSF halkaa laga afduubtay.\nDhinaca kalena waxaa si aad ah u yaraadey Raashiinkii gar gaarka ahaa ee la gaarsiin jiray Xeryaha qaxootiga Soomaalida ee Dhadhabaab kuwaasoo iminka ka fikiraya Nolol tan dhaanta.\nWaa markii u horeeyay ee qaxootiga Soomaalida ee Xerada dhadhaab ay sheegaan in ay doonayaan in ay dib ugu soo laabtaan Dalkooda walow Hay’adda qaramada midoobay u qaabilsan qaxootiga aysan weli ka hadal umuurtaas.


Abaabul Dagaal oo ka bilawday Koonfur Galbeed Daawo Sawirada -\nAbaabul Dagaal oo ka bilawday Koonfur Galbeed Daawo Sawirada\nCiidamada MaamulkaKoonfur Galbeed ayaa dhaqdhaqaaq ciidan oo xoogleh ka bilaabay qaybo ka mid ah Gobolada Bay iyo Bakool ee koonfurta Somaliya kaasoo loogu goleeyagay sifeybta Ururka Xagjirka ah ee Al Shabaab Deegaanada ay ka Maamulaan Koonfurta Soomaaliya.\nWasiirka Amniga maamulka Koonfur Galbeed Xasan Maxamed Xuseen oo booqday Ciidamada dhaqdhaqaaqa wada ayaa ugu baaqay inay xoojiyaan dagaalka ka dhanka Al-Shabaab.\nWasiirka ayaa sidoo kale ciidamada u sheegay in laga doonaayo inay furaan Wadooyinka ay Go’doomiyeen Al-Shabaab.\nMaamulka Koonfur Galbeed ayaa isku diyaarinaya guluf xoogan oo lagu qaadayo dhulka Shabaab ay ka Maamulaan Degaanada Koonfur Galbeed, kaasoo ujeedada laga leeyahay ay tahay sidii looga saari lahaa degaano badan oo ay gacanta Ururka Xagjirka ah ee Shabaab ku hayaan.\nDhinaca kale Guluf kaas lamid ah ayaa waxaa wada Ciidabka Wads jirka ah ee Soomaaliya iyo Amisom oo kasocda Labada Shabeele.\nDaawo Diyaar garowga Ciidanka\nRelated Items:Abaabul Dagaal oo ka bilowday Koonfur Gakbeed, Featured


Deegaanka Gaaleef oo ka tirsan degmada Jowhar oo la gubay – STAR FM SOMALIA\nWararka ka imanaya magaalada Jowhar ee xarunta gobolka Sh/dhexe ayaa sheegaya in dabley hubeysan oo xalay soo weeraray deegaankaas ay gubeen dhammaan guryihii ku yiil deegaanka Gaaleef oo qiyaastii 25km ka xigta magaalada Jowhar.\nDadka degen tuulada ayaa xalay saacadu markii ay ahayd 10 ka habeenimo waxa ay isaga carareen tuuladoodii kadib markii ay maqleen inay dagaalyahano ka tirsan Alshabaab ay ku soo jeedaan.\nMid kamid ah dadka degenaa tuulada ayaa sheegay in gebi ahaan tuuladii la gubay ayna ku basbeeleen wixii hanti ah ay lahaayeen.\n“Aniga waxaa igaga gubtay dukaan,makiinada cajiinka lagu shiido iyo mooto.”ayuu yiri mid kamid ah dadka deegaanka Gaaleef oo diiday in magaciisa la sheegay.\nQasaaraha ka dhashay dabkan ayaa waxaa ka mid ah in dhammaan keydkii raashinka ay lahaayeen dadkii degenaa tuuladaa ay ku gubteen, sidoo kale waxaa ku gubtay gaadiid iyo hanti kale.\nWararka ayaa waxa kale oo ay sheegayaan in shankamid ah duqeyda deegaankaa ay hore u kaxeysteen Alshabaab ee halkaa xalay gaaray.\nMa jiro illaa iyo hadda wax war ah oo ka soo baxay maamulka degmada Jowhar ee la xiriira arrimaha ka soo cusboonaaday deegaanka Gaaleef.


Dowlada oo aan meesha ka saarin weerar argagixiso in uu noqon karo burburkii diyaarada . | Starfm.co.ke\tSaturday, May 18th, 2013\tHome\nDowlada oo aan meesha ka saarin weerar argagixiso in uu noqon karo burburkii diyaarada .\nPublished on June 21, 2012 by Sacdiya Garabey · No Comments\nShare21.June.2012;- Dowlada dalka Kenya ayaan meesha ka saarin weerar argagixiso in uu noqon karo waxii sababay burburkii diyaaradii ay ku geeriyoodeen wasiirkii amniga qaranka iyo ku xigeenkiisi.\nRaisul wasaare Riala Odinga oo waraysi siinaayay talafishinka CNN ayaa waxa uu sheegay in baaritaanada ay wali socdaan islamarkana la doonayo in la ogaado sababta dhalisay burburka diyaaarda .\nMr Raila Odinga ayaa carabka ku adkeeyay in hay’adaha amaanka ay heegan sare ku jiraan islamarkana ay si xoogan ula dagaalamayaan argagagixisada .\nRaisul wasaare Odinga ayaa ka codasaday hay’adaha amaanka ee caalamiga ah in Kenya ay ka kaalmeeyaan la dagaalanka argagixisada.\nHadalka Raisul wasaaraha ayaa imaanaya ayada oo la dhaariyay kooxdii ay dowlada u saartay in ay baaraan sababta dhalisay burburka diyaarada islamarkana ay shaqadooda bilaabeen .


Shariif Xasan iyo diyaarad hub sidda oo ku wajahan magaalada Xudur? - Caasimada Online\nHome Warar Shariif Xasan iyo diyaarad hub sidda oo ku wajahan magaalada Xudur?\nShariif Xasan iyo diyaarad hub sidda oo ku wajahan magaalada Xudur?\nBaydhabo (Caasimada Online) – Wararka laga helayo Baydhabo ayaa sheegaya in madaxweynaha maamulka Koonfur galbeed Soomaaliya Shariif Xasan uu ku wajahan magaalada Xududr ee xarunta Gobolka Bakool.\nAmaanka magaaladaasi ayaa si weyn loo adkeeyay,iyadoo maalin ka hor ay gaareen Wafdi uu hogaaminayo Wasiirka Amniga maamulka Koonfur Galbeed Soomaaliya Xasan Xuseen Eelay iyo Taliyaha Booliska gaarka ah ee Maamulka Koonfur Galbeed Shiine Macalin Nuur iyo Taliyaha ciidanka Xoogga dalka ee Gobolka Bakool Maxamed Xasan Tima Cadde.\nIlo xog ogaal ah oo ku dhow madaxweyne Shariif Xasan ayaa sheegaya in safarka madaxweynaha la qorsheynayo in maanta ama beri uu Xudur u ambabaxo.\nUjeedka safarka maadxweynaha maamulka Koonfur Galbeed uu ku tagayo Magaalada Xudur ee Gobolka Bakool ayaa lagu sheegay iney tahay sidii loo dhiira gelin lagaa Ciidamada Xooga dalka iyo kuwa maamulka Koonfur galbeed ee halkaasi ku sugan iyo waliba sidii loo muujin lahaa taageero la siiyo Wadaadka Shabaabka ay baadi goobayaan ee Sheikh Muqtaar Roobow Cali Abuu Mansuur.\nDowladda Federaalka Soomaaliya iyo Maamulka Koonfur galbeed ayaa diirada saaraya sidii lagu xoojin lahaa dagaalka lagula jiro Ururka Al-shabaab ee duulaanka ku soo qaaday deegaanka Abal halkaasi oo uu ku sugan yahay Abuu Mansuur iyo maleeshiyaad daacad u ah.


WARARKA SOOMAALIDA YURUB\nLaga soo billaabo markay Soomaali badan u soo qaxeen dalalka galbeedka, waxaa jiray wiilal iyo gabdho soomaaliyeed oo nasiibkooda guur la galay dadyow shisheeye oo wato luqado, dhaqamo iyo diimo kale oo ka duwan kan ay soomaalida ay abid ku abtirsan jireen.\nHaddaba, waxaa weekend-kii tagay ii suurto gashay inaan ku booqdo magaallada Stavanger, koonfurta dalka Norwey wiil soomaaliyeed oo xaaskiisa ay ka soo jeeddo dalka Colombia, koonfurta Ameerika.\nGabadha magaceedu waa Astrid Osorio. Waa 25 jir, waxay dalka Norwey timid iyadoo 9 jir ah, weliba waxaa soo korsaday qoys ka soo jeeda Colombia oo dalka Norwey degganaa sannado badan.\nAstrid, Abdinasir iyoAdam\nWiilka soomaaliyeed waa Cabdinaasir Farah Cilmi Shidde oo 26 jir ah. Wuxuu dalka Norwey yimid isagoo 13 jir ah, wuxuu ku soo barbaaray, isla markaasna uu dugsiga hoose/dhexe iyo dugsiga sareba ku dhammeeyay isla magaallada Stavanger, dalka Norwey.\nSi maamuus iyo qaddarin leh ayay iigu soo dhoweeyeen gurigooda, intaan fadhiyay guriga, cabitaanka iyo adeegga kale noo qabanayay Astrid Osorio, halka Cabdinaasirna uu igu wehelinyay sheekada la xiriirta qaabka iyo sidii ay ku wada kulmeen isaga iyo xaaskiisa Astrid.\n“waxaa laga joogaa 5 sanno markii aan bartay xaaskayga, mana ku fekerin weligeey inaan guursan doono gabar aan soomaali ahayn” ayuu yiri isagoo dhoola-caddayna, wuxuuna intaas ku daray “xiriirkeenii hore waxaa asal u ahaa dabeecadda dhalinyaranimada ee ka jirta galbeedka, hase ahaatee dareenkayga danbe wuxuu ahaa inaan bal marka hore kala doodo waxa ay islaamka ka aaminsan tahay” ayuu raaciyay, wuxuuna intaas kadib ku dadaalay sidii uu laf ahaantiisa ugu dadaali lahaa barashada diinta islaamka iyo inuu markaas ku dhaqmo waxay ay diintiisa farayso.\n“run ahaantii dhalinyaradaydii kuma aanan fiicnayn ku dhaqanka diinta, hase ahaatee innagoo xiriir saaxiibtinimo lahayn ayaan safar aan aaday kadib billaabay inaan naftayda la xisaabtamo, su’aalihii ugu weynaa ee igu soo dhacayay ayaa u badnaa sideed u nooshahay salaad la’aan, ma sidaan aad u nooshahay ayaa kuu wanaagsan iwm” ayuu yiri Abdinasir, dabadeedna wuxuu billaabay inuu tukado salaadda, gabadha ay saaxiibada ahaayeena u hadiyeeyo kitaabo iyo buugaag ka hadlaya diinta islaamka.\n“waxaan xasuustaa inaan ku iri, waxaan doonayaa inaad si fiican uga fekertid inaad muslim noqotid iyo inkale, maxaa yeelay haddaad rabtid inaad noqotid xaaskayga oo uu xiriirkeena sii socdo waa inaad soo gashaa diinta islaamka” ayuu ku iri, iyadoo ay jirtay jacaylkii weynaa ee dhexdooda soo jiitamayay sannado badan.\nKadib markii Cabdinaasir uu go’aankaas weyn qaatay, ayaa Astrid waxay go’aansatay inay ka fiirsato xiriirka iyo jacaylka ay u hayso isaga, waxayna sideedaba jartay xiriirkii Cabdinaasir muddo billooyin ah.\n“markii ay ka soo wareegatay aragtidii iigu danbeysay Astrid qiyaastii 4 billood, ayaa waxaan ka helay taleefan, iyadoo ii sheegtay inay doonayso baaritaan ay ku samayso islaamka, taasi waxay igu beertay farxad weyn, sababtoo ah waxaan ku taamayay inuu xiriirkeena sii socdo, maadaama aan dhab-ahaantii aan uu naftayda sameeyay jacaylkeeda” ayuu yiri iyadoo xiriirkii danbe ee Astrid-na ay ku beertay farxad iyo yiddiddiilo weyn.\nWaxay Astrid tiri iyadoo arrintan iiga sheekeenaysa hadalladii ay Cabdinaasir ku tiri maalmahaas “Oo sidaas miyaad iigaga tagaysaa, miyaadan i guursanaynin, hadda kama jawaabi karo, inaan qaadanayo diinta islaamka iyo inkale, hase ahaatee waxaan kaa ballan qaadayaa inaan daraasad kooban ku sameenayo diinta islaamka, waan aqrin doonaa, kadibna waan kula soo socodsiinayaa” ayay igu tiri Astrid oo ka sheekeenaysa billowgeedii markii ay ku fekertay inay wax ka ogaato diinta islaamka.\nSheikh Axmed Deedat oo Ku Geeriyoodey 87-jir\nK/Afrika: Daacigii caanka ahaa, dood-yahankana ahaa, Sheikh Ahmed Hoosen Deedat (Axmed Deedat) ayaa maanta oo Isniin ah geeriyoodey.. Guji... 8/8/05\n“waxaan booqday webside-yada islaamka ka hadla ee ku qoran luqadda spanishka, hase ahaatee wixii aad ii soo jiitay ayaa waxay ahaayeen cajaladihii Sh. Ahmed-Deedaat ee aan daawaday, sidii dheellitirnaa ee uu isugu bandhigayay diinta islaamka iyo kirishtaanka, waxaan si kooban kuu oran karaa, waxaa si weyn ii saameeyay qaabkii wanaagsanaa ee uu Deedaat u qeexayay diinta islaamka” ayay tiri Astrid oo si xishood wadata u muusoonaysay, waxayna iyadoo ku faraxsan kuna qanacsan ugu soo biirtay diinta islaamka. Waxaan bareeg yar ku qaadanay cabitaankii iyo macmacaankii ay noo soo bandhigtay Astrid oo si wacan ugu asturnayd xijaabkii ay xirnayd.\nAstrid oo ila kaftamaysa ayaa igu tiri “dhaqanka dadkeena (colombia-nka) iyo kan soomaalida waxay ka midaysan yihiin fur-furnaanta iyo nolosha bulshannimo, waan ku faraxsanahay inuu ninkayga noqday soomaali” ayay tiri Astrid, waxaana innagoo bareegii ku jirna sii wadanay sheekadeenii..\nAbdinaasir F. Cilmi Shidde iyo Astrid Osorio waxay is guursadeen labo sanno kahor. Billooyin yar kahor ayay ahayd markii uu Illaahay siiyay qoyskan wiilkoodii ugu horeeyay, ayna u bixiyeen Adam. Intaan waraysanayay qoyska Abdinasir, waxaa sheekada iyo waraysiga hareereenayay oo garab-socday qosolka iyo cayaarta Adam oo isagu ah wiil farxad badan, ayna wejigiisa si weyn uga muuqatay bashaashnimo weyn.\nAbdinaasir Farah waa shaqaale iyo arday dhigta jaamacadda, halka Astrid ay ka shaqayso xarumaha lagu xanaaneeyo waayeellada. Waxay Astrid xiriir wanaagsan la leedahay guud ahaan jaaliyadda soomaalida ee Stavanger, waxay duruus diinni ka qaadataa masjidka soomaalida ee Stavanger ku yaala, halka qoyska ay adduunka ku leedahay ay yihiin reerka Cabdinaasir.\n“hooyaday iyo walaalahay waa kuwa Cabdinaasir, dabcan waan qaddarinayaa qoyska i soo barbaariyay ee i korsaday, haddana maadaama aanan garanaynin waalidkaygii dhabta ahaa, waxaa ii waalid ah waalidka Cabdinaasir” ayay si deggan u tiri Astrid oo aan dareemayay inay indhaheeda ilmo ka soo buuxsamayeen markay ka sheekeenaysay sidii ay ugu guuldaraysatay inay hesho hooyadii dhashay.\n“2 sanno kahor ayaan Colombia aaday, waxaan muddo raadinayay hooyadii i dhashay, dad kala duwan ayaan weydiiyay, laakiin ugu danbeyntii waxaas oo dadaal ah waxay ku dhammaadeen guul-darro” ayay si naxdin laga dareemayo iigu tiri. “su’aasha aan doonayay inaan weydiiyo markaan la kulmo waxay ahayd, hooyo maxaad iiga tagtay, miyaadan i jeclayn, waa maxay denbiga aan kaa galay, miyaanan xaq u lahayn inaan lahaado waalid aan ku nasab sheegto sida dadka kale, maxay ahaayeen sababihii dhaliyay inaad igu wareejisid dad kale oo aanan qaraabadayda ahayn” ayay si tiiraanyo leh misna u tiri, waxayna intaas raacisay inay jiraan dad yaqaana hooyadii i dhashay, hase ahaatee aanan doonaynin inay ii sheegaan.\nWuxuu sannadkan Cabdinaasir doonayaa in isaga iyo hooyadiiba ay gutaan Xajka, halka uu mustaqbalka dhow-na ay misna Astrid jeceshahay inay gudato waaibka Xajka, isla markaasna ay labadoodaba u guuraan mid ka mid ah dalalka islaamka.


Wararka Maanta: Isniin, Oct 22, 2012-Hay'adda Nabad-sugidda Qaranka oo sheegtay in Amaanka Muqdisho la xaqiijiyay Xilli ay ka dhacayaan Qaraxyo iyo dilal\nTaliyaha ciidamada nabadsugidda ee gobolka Banaadir, Col. Khaliif Axmed Ereg ayaa sheegay in ammaanka Muqdisho la xaqiijiyay kaddib markii ay wada-shaqeyn joogto ah dhexmartay hay'ada nabad-sugidda Qaranka iyo shacabka ku nool Muqdisho.\n"Ciidamada nabadsugiddu waxay kordhiyeen howgallada lagula dagaallamayo kooxaha taageersan Al-shabaab oo kasoo horjeeda deggenaasho ka hirgasha Muqdisho, mar walbana ciidamadu ay la socdaan dhaqaqaaqooda," ayuu yiri Col. Ereg. Isagoo xusay inay wadatashiyo la sameeyeen shacabka ku nool degmooyinka gobolka Banaadir.\n"Waxaa socda qorshayaal lagu tirakoobayo dadka ku nool caasimadda Muqdisho, taasoo qayb ka qaadanaysa sidii lagu sugi lahaa ammaanka caasimadda. Waxaa sidoo kale billowday in dadka guryaha ijaaranaya ay iska diiwaangeliyaan saldhigyada ku yaalla degmooyinkooda si loola socdo," ayuu ku daaray hadalkiisa taliyaha hay'adda nabadsugidda ee gobolka Banaadir.\nHadalka hay'adda nabadsugidda ayaa wuxuu imaanayaa iyadoo habeennadii ugu dambeeyay ay ka dhacayeen caasimadda Soomaaliya ee Muqdisho dilal ay xaafado ka tirsan caasimadda ka geysanayaan kooxo xiriir la leh Al-shabaab.\nMaalin ka hor ayay ahayd markii afhayeenka ciidamada AMISOM uu isaguna xusay in xaaladda ammaan ee Muqdisho ay tahay mid wanaagsan howgallada lagu sugayo ammaanka oo ay iska kaashanayaan AMISOM iyo dowladda Soomaaliyana ay sii soconayaan.


SAWIRRO: Adidas oo soo saartay kabihii ugu dambeeyay (Yaa ka mid ah xiddigaha xiran doona?) – Gool FM\n(Berlin) 30 Abriil 2016 – Dufcadda cusub ee kabaha Adidas X 16+ PureChaos oo u naqshadaysan si aad u qurux badan ayaa saxaafadda loo dusiyey iyadoo lagu wado in lagu bilaabo final-ka Champions League oo 28-ka Maajo ku qabsoomaya San Siro.\nKabahan oo la sheegay inay qaadan doonaan magaca ‘PureChaos’ waloow laga yaabo in sidoo kale loogu yeero magaca ‘PureSpeed’ ayaa waxaa xiran doona laacibiinta horseedka ah ee haatan isticmaala Adidas X 15.1, sida Gareth Bale, Thomas Müller, Luis Suárez IWM, kuwaasoo u wareegi doona dufcaddan Adidas X 16+ PureChaos.\nKabahan ayaa ka dhex muuqan doona tartamada waawayn ee Euro 2016 iyo Coppa America oo xagaaga qabsoomaya.\nSAWIRRO: Maxaa ka jira in la bedelayo astaanta AC Milan? (Funaanadda cusub ee 2016-17 oo la helay)


FOWSIYA Yuusuf oo qaadatay go’aan feejignaan ku abuuray madaxweyne Xasan iyo Damu-Jadiid | Caasimada Online\nHome Warar FOWSIYA Yuusuf oo qaadatay go’aan feejignaan ku abuuray madaxweyne Xasan iyo Damu-Jadiid\nFOWSIYA Yuusuf oo qaadatay go’aan feejignaan ku abuuray madaxweyne Xasan iyo Damu-Jadiid\nMuqdisho (Caasimada Online) – Wasiirkii hore ee wasaarada Arrimaha Dibadda Somalia ahna Xildhibaan ka tirsan BF Somalia Fowsiyo Yuusuf Xaaji Aadan, ayaa sheegtay inay u taagan tahay doorashada la filaayo in sanada 2016-ka ay ka dhacdo Somalia.\nWaxa ay sheegtay inay tahay musharaxad xiligaani wixii ka danbeeya u taagan jagada Madaxweynenimo ee doorashada, waxa ayna cadeysay in doorashada ka hor ay meel marin doonto qorshooyinkii ay dalka ku maamuli laheyd.\nFowsiya ayaa warkan ka sheegtay goob xaflad ah oo ay kaga dhawaaqday xisbi siyaasi ah oo ay iyadu madax ka tahay kaas oo lagu magacaabo “National Democratic Party”.\nGo’aanka ay qaadatay Fowsiya ayaa dhibaaya Madaxweyne Xassan iyo xulafadiisa oo iyagu xiisa gaar ah u qaba inay kusoo laabtan maamulida dalka.\nFowsiya ayaa Siyaasada Somalia si muuqata ugu soo biirtay tan iyo markii Madaxweyne Xassan uu kusoo baxay doorashadii dalka, iyadoona wixii intaa ka horeeyay aysan ka dhexe muuqan Siyaasada.\nWaxaa isa soo taraayo musharaxiinta u taagan qabashada xilka madaxtinimo ee Somalia, inkastoo musharax waliba uu hamigiisu yahay inuu ka muuqdo shaashada Siyaasada.


Xasuus: Mar Ay Dhacday Deepika Padkone Inee Dhahdo” Waxaan Rabaa Caruur Badan Inaan Dhalo Kahor Intaan Dhimanin” – Filimside.net\nXasuus: Mar Ay Dhacday Deepika Padkone Inee Dhahdo” Waxaan Rabaa Caruur Badan Inaan Dhalo Kahor Intaan Dhimanin”\nAtirishada Deepika Padukone ayaa sanadkii hore wareysi caalami ah bixisay waxayna ku cadeysay wareysigan in ya jeclaan lahed inta aysan dhiman kahor caruur badan inee dhasho.\nBollywood Diva Deepika Padukone aya wareeysi xiiso badan siisey wariyaha caanka ah Rajeev Masand. Deepika aya loo bandhigey baaquli kujiro suaalo taageraheda ey ugu tala galeen iney weydiiyan.\nQuruxleydan baaquliga intey gacanta geliso warqadaha sualaha kuqoran midba mar kajawabeyse Suaalaha xiisaha badan ee Deepika loo bandhigey aya waxa kamid aha xanta ugu yaabka badan ey xidigtan laga wariye.\nDee aya inta ey qososhey waxa ey kujawabtey xanta ah marki lagasheegey in xidigtan ey isticmasho daawoyinka LA isku cadeeyo. Waxey intaasi raacisey in xantaasi ey been tahay oo ana isticmalin dawoyinkasi.\nDeepika aya sido kale kajawaabtey suasha ah waxa ey jeceshahay iney sameyso kahor inta ey dhiman xidigtan aya sheegtey iney jeceshahay ilmo badan iney dhasho dhimashadeeda kahor. Deepika aya arintan horey uga hadashey showga caalamiga ah ee Ellen Degenerous.\nDabcan lamaanaha DeepVeer howl culus ayaa u taalo maadama Deepika riyooyinkeda kamid yihiin kahor inta aysan geeriyon inee dhasho caruur badan oo ay hooyo u tahay xili xanta uur inee leedahay bilaawatay inkastoo ay inkirtay xidigtaan wararkaas.


* Ilmaha oo iskuulka lagu dhibaateeyo ama lagu boocboocsado, taasoo mararka qaar ka cabsadaan in waalidka la wadaagaan dhibkaasi haysta.\n* Guriga oo buuqsan, waalidiinta oo is dagaashan, furriin guriga ka dhaco iyagoo caqli leh, hooyadood oo hortooda lagu dhibaateeyo ama lagu garaaco.\n* Caruurta oo waalidkood laga kaxeeyo khaasatan hooyada, loona geeyo qof uusan aqoon.\n* Caruurta oo niyadda laga jabiyo, jirkooda ama maskaxdooda oo lagu ceebeeyo, taasoo keeni karto in bulshadak a go'aan.\n* Isbadal nolosha caruurta ku yimaado si lama filaan ah sida in gurigii ay ku caqliyeysteen in laga guuro, kadibne asxaabtii uu yaqaanay uu waayo.\n* In qof uu jeclaa uu waayo ama dhinto sida saaxiib ama waalid.\n* Caruurta oo sabab la'aan la garaaco ama lugta laga xiro, faahfaahinta ka akhriso qoraallada hoose.\n* In caruurta la saaro mas'uuliyad aysan xamili karin kadibne lagu ciqaabo haddii ay ka qaabiyeen.\n* Cunto xumo iyo madax xanuun\n* Isku kaadin aan horay loogu aqoon\n* Hurdo xumo iyo qaraw\n* Calool xanuun iyo matag joogto ah oo aan cudur keenin\n* Cabsi cusub oo laga qaado waxyaabo caadi u ahaan jiray sida mugdiga, kalinnimada iyo dadka cusub.\n* Fakar iyo maqnaansho weliba markii lala hadlayo\n* Oohin aan sabab lahayn\n* Waxbarashada oo si lama filaan ah ugu liitay.\n* Madax adayg iyo dabci qallafsan oo aan horay loogu aqoon.\n* In dabci caruurnimo ah uu ku laabto.\n* In cunuga uu hooyadiis ka ag fogaan waayo ama uu ku dhagan yahay mar walba tanoo ah arrin cusub.\n* Dhibaatooyinka badankood ee caruurta raadka ku reebo waxay ka dhashaan gurigooda sidaa darteed waxaa muhiim ah in waalidka ku dadaalo siduu guriga uga dhigi lahaa mid nabad iyo naxariis caruurtu ka helaan.\n* Caruurta oo lala sheekeysto ama la dhagaysto waxay ku caawisaa waalidka inuu ogaado xaaladda caruurtooda ay ku sugan yihiin, wuxuuna ku dhiiran karaa inuu u sheego waxyaabo uu is leeyahay haddii aad sheegtid waa lagu dilayaa.\n* Waalidiintu waa inay iska ilaaliyaan in caruurta hortooda isku dagaalaan ama isku dilaan, dhibkoodane waa inay ka qarsadaan caruurta.\n* Ka taxaddar barnaamijyada ay caruurtu ka daawadaan TV-yada iyo shaashadaha taasoo dhibaatooyin baaxad weyn leh ka dhaxli karaan.\n* Caruurta kala tasho isbadallada noloshooda ku soo socdo, una sii sheeg si ay diyaar u ahaadan sida haddii la guuri rabo ama guriga lagu kala tagi rabo.\n* Caruurtaada ku beer kalsooni iyo inay qiimo ka leeyihiin agtaada iyo bulshada ay ku dhex nool yihiin, kana ilaali erayda niyadjabka ku abuuri karo sida "doqon ayaa tahay", wax-ma-tare ayaa tahay", "hebel ayaa kaa fiican", weligaa wax noqon maysid" IWM.\n* Caruurta u ogolow mararka qaar in ra'yi yeeshaan, haddii ay saxan tahayne in ra'yigooda la qaato, taasi waxay siinaysaa kalsooni fiican, haddii stress kala kulmaan go'aan ay qaateen way u fudud daahay inay la tacaalaan.\n* Haddii ay dhib kugu tahay inaad fahantid xaallada cunugaaga ku sugan yahay, waxaad talo ka raadin kartaa dhakhaatiirta ku takhassusay cilmu-nafsiga caruurta khaasatan haddii aad ka dareentid dhaqamo kaa yaabiya ama aadan fahmi karin khaasatan hadduu cunuga diido inuu guriga ka baxo, bulshada ka go'o, waxbarashadooda oo hoos u sii socoto, caajisnimo iyo dadaalkii lagu yaqiinay uu joojiyay iyo xanaaq iyo dagaal aadan uga baran.Akhriso qoraallo muhiim ah oo la xiriiro casharkaan.


Hirdanka diblomaasiyadeed ee dalalka Geeska Afrika | Berberanews.com\nHome WARARKA Hirdanka diblomaasiyadeed ee dalalka Geeska Afrika\nHirdanka diblomaasiyadeed ee dalalka Geeska Afrika\nMadaxweynaha Dowladda Federaalka ah ee Soomaaliya Mohmed Cabdullahi Farmaajo ayaa manta gaaray dalka Itoobiya, isagoo halkaasi kaga qayb galaya kulan looga hadalyo arimaha geeska Afrika iyo iskaashiga kala dhexeeya waddamada Safka hore ee Ood-wadaagta la ah Soomaaliya.\nDalalka gobolka uu u muuqda inuu hirdan diblomaasiyadeed ka dhaxeeyo ayaa yeeshay kulamo wajiyo kala duwan leh oo ay bahwadaag kala duwan ku sameysanayaan.\nKulamadaasi ay yeesheen wadamada Safka hore oo ahaa kuwo loogu duur xulayo, iskaashiyo leh u jeedooyin dhawr ah, ayaa qaar kood waxa ay hagoogan yahiin arimo ganacsi.\nWar qoraal ah oo lasoo dhigay bogga rasmiga ah ee Raysal wasaaraha Itoobiya ku leeyahay Twitterka waxaa lagu sheegay in Farmaajo iyo Abiy ka wada hadleen xoojinta iskaashiga amni iyo nabadgelyo ee dalalka Geeska Afrika, xoojinta xidhiidhka Soomaaliya iyo Kenya, iyo sii wadida heshiisyada labada Gees ee horumarinta dekedaha, iyo xiriirka Soomaaliya iyo Somaliland.\nWasiir dowlaha arrimaha dibada ee Soomaaliya Cabdiqaadir Axmed Khayr Cabdi ayaa u xaqiijiyay BBC in madaxda Soomaaliya iyo Itoobiya ka wada hadleen xiisada ka dhalatay muranka badda ee Muqdisho iyo Nayroobi. Laakiin wasiirka oo ka mid ah weftiga madaxweynaha waxa uu intaa ku daray in muranka badda uu yahay waxa mugdiga geliyay xiriirka Soomaaliya iyo Kiinya. Wuxuu sheegay in mowqifka Soomaaliya ee la xiriira dacwada badda uusan waxba iska bedelin islamarkaasna aysan ka noqon doonin dacwada hor taal maxkamada caalamiga ah ee ICJ.\n”Raysulwasare Abiy Axmed iyo Madaxweyne Farmaajo waxay sidoo kale ay isla soo hadal qaadeen arinta u dhaxeeysa Kenya iyo Soomaaliya”, ayuu yidhi wasiiru dowlaha.\nIsagoo sharraxaad ka bixinaya qodobkan ayuu yidhi: “labada dal waxay isku hayaan arinta Badda, Soomaaliyana mooqifkeedu waa mid cad, oo aan laheyn wax gabasho ah oo aanay ku jirin mugdi, wixii shariga horyaalana waa sida loo hor dhigay go’aankana waxaa laga sugayaa Maxkamadda Caalamiga ah. balse wixii kale ee siyaasad ah ama diblomaasiyad ah ama ganacsi ah ama daris wanaag ah ama isu socod ah waxaan diyaar u nahay inaan si fiican ku xalino”, sidaas waxaa yidhi Wasiiru dowlada Arrimaha dibadda ee Soomaaliya.\nDhaqdhaqaayada ka biloowday geeska ayaa waxaa la sheegayaa inay wax yaalo dhowr ah huwan yahiin, iyadoo dallka gobolka ay dhowr magaalo ku kulmeen, si ay iskaashigooda u xoojiyaan.\nHadaba waxyaabaha ku gedaaman arrintan ayaa wax ka weydiinay Faysal Cabdi Roble oo ah aqoonyahan falanqeeya siyaasadda Geeska Afrika, sigaarana ugu takhakhusay arimaha Itoobiya.\n“Soomaaliya wax faa’iido ah uguma jiraan arrimahan, sababtoo ah Soomaaliya waa dal kheyraad kala duwan leh, Itoobiyana waxay dooneysaa iney ka faa’iideysato oo ay maashusho kheyraadkaas, halka Soomaaliya aysan waxba ka heleyn Itoobiya dhankeeda”, ayuu yidhi Faysal.\nPrevious articleXisbiga KULMIYE oo kulan la Qaatay Wefti Ka Socda Midowga Yurub\nNext articleMuuqaal-Gudoomiyaha Gobolka Sool Oo Markii ugu Horeysay Gaadiid Iyo Dhukumenti Ka Furtay Maamulka Puntland


DAAWO-Puntland oo shaacisay xilliga la xukumayo ragii Caasha Ilyaas loo haystay & doodii ugu adkayd oo xeer ilaalinta & qareenada.\nPuntlandnews.net (Garoowe)-Maxkamadda racfaanka ee gobolka Nugaal ayaa ku dhawaaqday xilliga rasmig ah ee ay go’aan ka qaadan doonto kiiska marxuumad Caasha Ilyaas Aadan oo la horkeenay. DAAWO Dooddii ugu adkayd ayaa shalay dhexmartay xeer ilaalinta […]\nTOOS U DAAWO: Wariye kasoo waramaya Addis Ababa, Xog badana daaha ka rogay\nTan iyo xalay markii uu soo baxay warka sheegaya in Afgambi dhicisoobay uu ka dhacay magaalada Addis Ababa iyo gobalka Ismaamulka Amxaaradda lana dilay Saraakiil sar sare oo Milateriga ah iyo Madaxweynihii Amxaaradda, waxaa marba […]\nCiidamadii Khayre oo galabta gaarey Dhuusamareeb iyo Xaaf & ciidankiisii oo ka baxay afkana saaray dhanka..\nWararka laga helayo Magalada Dhuusamareeb ee Gobolka Galgaduud ayaa waxaa ay sheegayaan in Madaxweynaha Maamulka Galmudug Axmed Ducaale Geelle Xaaf oo goordhow isaga tegay Magaaladaas. Madaxweyne Xaaf ayaan ku qanacsaneyn wadahadallada dhuusamareeb uga socday Wafdiga […]\nDAAWO-Xiisad dagaal oo Puntland iyo Galmudug ka dhex taagan iyo Puntland oo ku hanjabtay inay…\nSaraakiisha ciidanka Puntland ee ku sugan aagga Towfiiq ayaa hanjabaad u diray maamulka Galmudug waxaana ay sheegeen in haddii aysan joojin daandaansiga ay tallaabo ka qaadi doonaan isla markaana aysan aqbali doonin in dhulkooda lagu […]\nXOG-Saraakiil & askartii ugu badnayd oo lagu qaqabtay Galkacyo xabsigana la dhigay iyo sababta.\nPuntlanndews.net (Garoowe)-Wararka aanu ka helayno Magalada Gaalkacyo ayaa waxaa ay sheegayaan in Xabsiga la dhigay Saraakiil iyo askar ku lug yeeshay dagaalkii shalay ka dhacay Koonfurta Magalada Gaalkacyo. Dagaalka ayaa markii hore ka bilaawday sida […]\nXOG-Kulamadii Dhuusamareeb oo fashilmay xaaf oo looga yeeray Safaaradda Maraykanka & Puntland oo la safatay.\nMadaxweynaha Galmudug Axmed Ducaale Geelle Xaaf ayaa ka biya diidey guud ahaanba qorshaha dowladda federalka ah ee Soomaaliya ay ku doonayso inay maamulkaasi doorasho kaga qabato bisha 7aad ee soo socota. Xildhibaano ka socda Baarlamaanka […]\nDAAWO-Maxkamadda oo go’aan ka gaartay kiiskii Caasha Ilyaas & 3 xukumane ee racfaanka qaatay oo Maalinta Arbacada La…\nPuntlandnews.net (Garoowe)-Kadib markii ay muddo 2 maalmood ah dhegaysanaysay dacwadda kiiskii marxuumad Caasha Ilyaas Aadan waxaa goor dhoweyd maxkamadda racfaanka gobolka Nugaal war ka soo saartay arrintaasi iyadoona shaacisay in Arbacada laysu imaan doono. DAAWO\nBREAKING NEWS-Maxkamadda rafcaanka Nugaal oo hadda ku dhawaaqday in raggii loo haystay Caasha Ilyaas Maalinta Arbacada la..\nPuntlandenws.net (Garoowe)-Maxkamadda rafcaanka ee gobolka Nugaal ayaa maanta markale waxa ay dib u dhigtay go’aanka xukunka ragga loohaysto kiiskii marxuumad Caasha Ilyaas Aadan oo Galkacyo lagu diley. Maxkamadda rafcaanka gobolka Nugaal ayaa waxa ay kiiska […]\nDEG DEG+DAAWO: Afgambigii Itoobiya oo waji kale lasoo baxay & Wararkii u dambeeyey\nMa sahlana in xog laga helay xaaladdaha kacsan ee Siyaasadda Itoobiya, Xoogag is garanaya mudo dheer soo wada shaqeeyey iyo Jeneraalo sirdoonka dhexdiisa caanka ah ayaa isku baacsanaya Talada dalka, wax kastana wey adkaadeen. HALKAN […]\nDEG DEG-Wiil 4 gabdhood ku kufsadeen magaalada Hargaysa oo Maxkamad ka soo muuqday iyo qaabkii ay u farxumeeyeen.\nJune 23, 2019 puntlandnews 1\nPuntlanndews.net (Garoowe)-Maxkamada gobolka maroodi jeex ee magaalada Hargaysa saaka waxa dacwad keensaday nin dhalinyaraa oo sheegay inay 4 dumar ahi ay kufsadeen. Ninkan ayaa maxkamada u sheegay in dumarku todobaadkii lasoo dhaafay ay 12kii habeenimo […]\nDagaal ka socda magaalooyinka waaweyn ee Itoobiya, taliyihii ciidanka iyo madaxweynihii oo la diley & Abiy Ahmed oo ku dhawaaqay.\nRa’isul-wasaaraha Ethiopia, Abiy Ahmed waxa uu goor hore oo saakayto ah sheegay in la fashiliyey Afgembi lala maaganaa Maamul-gobaleedka Amxaaradda ee Waqooyiga magaalladda Addis Abeba. Khudbad uu ka jeediyey TV-ga qaranka waxa uu sheegay inay […]\nTOOS-Maxkamadda rafcaanka oo ku dhawaaqaysa go’aanka kiiskii Caasha Ilyaas.\nPuntlandnews.net (Garoowe)-Maxkamadda rafcaanka ee gobolka Nugaal ayaa saaka go’aan ka gaaraysa eedaymaha loo haysto xukumanayaasha dilkii iyo kufsigii Caasha Ilyaas Aadan oo xukunka horay rafcaan uga qaatay. Maxkamadda ayaa shalay daahfurtay wajiga 1aad ee dib […]\nCiidankii ugu badnaa oo Galkacyo lagu diyaariyey iyo dagaal u dhexeeya ciidanka Xaaf & kuwa DFS oo ka bilowday.\nFaah faahino dheeraad ah ayaa ka soo baxaya Dagaal u dhexeeyay Ciidamada Daraawiishta dowlad Goboleedka Galmudug iyo kuwa nabadsugida dowladda Soomaaliya oo Maanta ka dhacay gudaha Magaalada Gaalkacyo ee Xarunta Gobolka Mudug. Dagalkaan ayaa ka […]


Waxa jira xisbiyo badan, kuwo wadankoo dhan ka hawlgala iyo kuwo degaan gaar ah ku eg, waxaa diiwaan gashan illaa 200 xisbi diiwaangashan. - Radio Sweden Somali - Raadiyaha Iswiidhen | Sveriges Radio\nWaxa jira xisbiyo badan, kuwo wadankoo dhan ka hawlgala iyo kuwo degaan gaar ah ku eg, waxaa diiwaan gashan illaa 200 xisbi diiwaangashan.\nPublicerat fredag 9 juni 2006 kl 14.10\nXISBIGA SHAQAALAHA SOOSHIYAALDIMUQRAADKA\nXisbiga shaqaaluhu (socialdemokraterna) waa kan ugu weyn dalkan, waxana taageera qiyaastii10kii qofba 4. Xisbigan ayaa dalka xukumayey lagasoo bilaabo 1930aadkii marka laga reebo1976-1982 iyo 1991-1994. xisbigan fekerkiisa ayaa u dhexeeya hantiwadaag iyo hantigoosad – wuxuna isku miisaama daryeel bulsho iyo habdhaqaaleed furfuran iyadoo suuqa dhaqaaluhu u shaqeeyo si xor ah laakiin haddana dowladdu qayb libaax ka qaadato.\nXISBIGA BIDIXDA (VÄNSTERPARTIET)\nXisbigan oo markii hore ahaa xisbiga hantiwadaagga,ayaa berisamaadkiisu ahaa 40- iyo 50naadkii, wuxuna heli jirey in kabadan 10% codka dadweynaha. Dabadeed xisbigu mudo dheer wuxu helijirey qiyaastii 4%, laakiin wuxu kor u kacay markuu iskudeyey iska tuuridda shaabbadda hantuwadaagga(kommuniststämpeln).inkastoo taasi dhib soo noqnoqda ku noqotay saamaysayna codbixiyeyaasha.\nXisbigan ayaa qaba in xornimada suuqa dhaqaalah la xakameeyo dowladduna awood weyn ku yeelato jihaynta iyo qorshaynta dhaqaale, laakiin waxa kale oo xisbigu beryahan ku cad cad yahay arimaha haweenka iyo daryeelka degaanka.\nXisbigani wuxu baarlamaanka soo galay 1994 illaa waagaasna wuxu saamayn ku yeeshay siyaasadda degaanka ee dowladda . Xisbiga waxa tageera 5 % laakiin wuxuu cayaaray door muhiim, isagoo noqday miisaanka baarlamaanka. Sanadahan wuxu doortay in uu lashaqeeyo dowladda, goolkiisuna waa bulsho ku dhisan dhawrid degaan iyadoo la adeegsanayo in laga qaado cashuur badan iyo kharash waxba wixii ay degaanka uga waxyeelo badanyihiin.\nXISBIGA MOODARAADKA (MODARATERNA)\nXisbigani waa kan midigta oo dooddii adadkayd ku bedeley mid suuq dhaqaale oo dhexdhexaad ah. Xoriyadda shirkadaha, cashuur yar iyo saamaynta dhaqaale ee dowladda oo xadidan ayaa ah xisbiga fekradihiisa waaweyn. Sanadahan wuxu xisbigu hoos u dhigay codkiisii uu ku eedaynjirey awoodda ururada shaqaalaha iyo xeerka shaqada oo xisbigu u arko in ay yihiin kuwo aad u xoojiya awoodda shaqaalaha, dhib weynse ku haya dhaqdhaqaaqa suuqa shaqada. Xisbigu wuxu kale oo bilaabay in uu su’aalihiisa ku saleeyo dan bulsho.\nXisbigani waa xisbiga siyaasadda dhexe ee Iswidhan. Qoladan ayaa ku faanta in siyaasadoodu aduunka kaga guulaysatey kuwa hantiwadaagga iyo hantigoosadka. Layberaalka Iswidhan ayaa taageradiisa shacab hoosaysey sanado badan, laakiin dooradhadii 2002dii ayey kor u gaartey 13 %. Beryahan ayaa xisbiga siyaasadiisu tahay mid adadag oo xagga midigta u janjeerta, waxana ka mid ah shuruudo adadag oo lagu xidho ajnebiga iyo edebta iskuulada\nXISBIGA DEMUQRAADIYADADA KIRISTANKA\nXisbigani waa mid aad u weyneeya dhaqanka soo jireenka ah (konservativ), iskuna daya in uu mideeyo suuq dhaqaale oo madaxbanaan iyo daryeelka bulshada inta tabarta daran. Xisbigu wuxu culayskiisa weyn saraa qoyska, wuxuna kasoo horjeedaa in ay isguursadaan dadka isku jinsiga ahi. Xisbigu wuxu wacdarihii ugu weynaa dhigay doorashadii 1998, oo helay 11 % codka dadweynaha, laakiin taageeradiisu wexey hoos u dhacday markii Alf Svensson oo xisbigu ku caanbaxay ka degey jagada gudoomiyenimo 2004.\nXisbigani waa kan dhaxlay xisbigii beeraleeyda, kaas oo hawshiisa weyni ahayd difaaca danta beeraleeyda. Xisbigan waxa berisamaadkiisu ahaa 1970dii oo madaxdiisu hogaaminayeen dhawr dowladood oo burjuwasi ah, laakiin taasi wexey aad ayey hoos ugu dhacday 20kii sano ee u dambayey. Fekredaha ugu waaweyni waa baahinta xukunka- horumarinta gobolada iyo bulshu wadanigu sida ugu badan ee suurtogal ah saamayn ugu yeelan karo go’aan gaarista. Daryeelka iyo dhawrista degaanka ayaa iyana xisbiga udubdhexaad u ah.\nSanadkan xisbiyo cusub ayaa doonaya in ay soo galaan baarlamaanka – waxana ugu waaweyn xisbiga Haweenka (feministiska initiativ) iyo liiska juuniyo (junilistan).\nDanta xisbigani waa sare u qaadista sinaanta ragga iyo dumarka iyo in shafka dhulka loogu dhufto waxa loogu yeedho ”gaboodfalka ragga (patriakaret)” oo dhankan looga arko cudur bulshada oo dhan kujira kuna gaamurey. Hogaamiyaha xisbigu waa Gudrun Schyman oo ahayd hogaamiyihii hore ee xisbiga bidixda.\nLiiska juuniyo waxa la assaasay wax yar ka hor codbixintii 2004tii ee baarlamaanka midowga Yurub (EU-parlamentet), wuxuna xisbigan oo midowga Yurub(EU) dhaleeceeyaa si lamafilaan ah uga helay doorashadaa 14%. Liiska juuniyo wuxuu si weyn u diidanyahay awoodaha badan ee go’aan gaarista ee Iswidhan ka wareegaya, laguna gaadhayo Bryssel oo xarun u ah EU. Wuxu xisbigani doonayaa in arimo dhawr ah cod dadweyne loo qaado.\nHeerka dowladaha hoose waxaa ka jira xisbiyo kale oo aan halkan lagu magcaabin.Labada ugu tunka buuran oo dhawr gobol kuraas ku leh waa Daryeelka caafimaadka(Sjukvårdspartiet) iyo Hawlgabka(Pensionärpartiet). Dimuqraadiyiinta Iswidhan (Sverigedemokraterna) oo doorashadii u dambaysey kuraas ka helay dhawr degmo oo koonfurta dalka ah ayaa iminka ku hamiyaya in ay gaadhaan baarlamaanka.\nXISBIGA DARYEELKA CAAFIMAADKA\nXisbig sidii xisbi degaan uga jira gobolo badan wuxu ku guulaystey in uu kuraas ka helo dhowr gobol. Hawsha guud ee xisbigan ayaa ah kor u qaadida daryeelka caafimaadka bulshada. Waxa dhowan la isku deyey laguna guuldaraystay in xisbiga laga dhigo mid qaran.\nDhawr gobol ayaa hawlgabku tiro yar oo kuraas ka heleen. Muhimmadda ugu weyn ee xisbigu waa nolol duqnimo oo haybad leh iyo udagaalanka danaha hawlgabka, sida in hawlgabku ka helaan golayaasha siyaasadda kuraasta ay xaqa u leeyihiin.


Beesha Siciid Harti oo Ka Tanaasushay Goosashadii: Northland State of Somalia\nKadib markii ay soo dhawaatay doorashada Puntland, ayaa waxa xarunta Garoowe ka bilowday wadahadalo iyo isku tanaasul, taasoo loogu gogol xaarayo sidii ay u dhici lahayd doorasho xor ah. Isimada jooga Garoowe iyo Cuqaasha beelaha Siciid Harti, ayaa la soo xiriirey hal Abuurayaashii Northland State of Somalia, kana codsaday in ay ka tanaasulaan goosashadii Northland State of Somalia ay ka go’aysey Puntland. Isimada iyo Cuqaasha ayaa sabab uga dhigay tanaasulka, sidii uu Dr. Saleebaan u heli lahaa kursiga Madaxweynenimada.\nDood dheer kadib iyo wadahadal ku dhisan cilmi iyo diin ayaa waxa lagu soo afjaray tanaasul. Tanaasulkaas ayaa waxa sameeyey hal abuurayaashii Northland State of Somalia, uguna hambalyeeyey Dr. Saleebaan in uu ka shaqeeyo in aysan dhicin mardanbe wixii kalifey in la kala gooyo Puntland mardanbe. Musharaxa oo u mahad celiyey Aqoonyhanada Northland State of Somalia ayaa ka balan qaaday in uu wadanka ku soo dabaali doono nabad iyo barwaaqo, kuna tilmaamay tanaasulka mid ehelnimo leh iyo daacad.\nIsimada ayaa sidoo kale waxa ay hambalyo u jeediyeen aqoonayhanada Northland State of Somalia waday sida ay uga aqbaleen codsigoodii diyaarna ay ula yihiin in ay la shaqeeyaan, wax kasta oo horumar u keenaya bulshada. Isimada ayaa hadalkoodii ku daray, in taanuslkan uu wax weyn ka bedelayo siyaasada Puntland, korna u qaadeysa Dr. Saleebaan sumcadiisa, maadaama uu ku guuleystay in uu isku keeno Puntland oo sii kala socotay.\nUgudanbeyntii ayaa Isimadu u sheegeen Aqoonyahanada in ay u fureen wado wanaagsan oo ka turjumeysa sida dadka ka soo jeeda Beelaha Siciid Harti weli isku maqlaan, isixtiraamaan, kala danbeyn jirto, wada tashi jiro, iyo isfarid waajibaadka diinta. Isimada ayaa yiri waxa kale oo aanu doonaynaa sidoo kale in aan ka helno tanaasul uruka SNUM iyo ururada kale ee jira sidii ay u taageeri lahaayeen Musharax Dr.Saleebaan.


Shirka amniga qaranka oo ka furmay magaalada Baydhabo - Puntland Mirror Believable Media Website\nHomeSomaliaShirka amniga qaranka oo ka furmay magaalada Baydhabo\nJune 4, 2018 Puntland Mirror Somalia 0\nShirka amniga qaranka oo ka furmay magaalada Baydhabo. [Xigashada Sawirka: Xafiiska Madaxtooyada Puntland]\nBaydhabo-(Puntland Mirror) Shirka amniga qaranka ayaa maanta oo Isniin ah ka furmay magaalada Baydhabo ee gobolka Bay.\nMasuuliyiinta sare ee Dowladda Federaalka Soomaaliya iyo Madaxweynayaasha maamul goboleedyada ayaa ka qeybgalay shirka.\nShirku inta uu socdo waxaa diirada lagu saari doonaa arrimaha amniga iyo xasilinta dalka. Waa shirkii afraad oo ay yeeshaan Madaxda sare ee Dowladda Federaalka Soomaaliya iyo Madaxweynayaasha maamul goboleedyada tan iyo sanadkii 2017-kii.\nJune 4, 2016 Madaxweynaha Puntland oo gaaray Imaaraatka Carabta\nMuqdisho-(Puntland Mirror) Xildhibaan katirsanaa baarlamaanka cusub ee dowladda federaalka Soomaaliya ayaa xalay oo Axad ahayd ku geeriyooday gudaha magaalada Muqdisho, sida ay xaqiijiyeen qoyskiisa. Xildhibaan Siciid Xasan Geedi oo dhawaanahaan xanuunsanaa ayaa ugu dambayn xalay [...]


Arsene Wenger oo tilmaamay dhibaatada uu Lionel Messi ku hayo Antoine Griezmann – Gool FM\n(Barcelona) 22 Okt 2020. Sida uu sheegay Tababare Arsene Wenger, Kabtan Lionel Messi ayaa ka hor tagaay Antoine Griezmann inuu isku muujiyo kooxda kubadda cagta Barcelona.\nWaxa uu Griezmann ku guuldarreystay inuu qaab ciyaareed fiican soo bandhigo isagoo ka garab ciyaaraya Lionel Messi tan iyo markii uu adduun dhan 120 milyan oo euro uu kaga soo dhaqaaqay dhinaca Atletico Madrid.\nWuxuu ahaa bedel aan la isticmaalin kulankii ay Barcelona 5-1 kaga adkaatay Ferencvaros ee Champions League, sidoo kale Griezmann ayaa ku guuldareystay inuu shabaqa soo taabto afar kulan oo uu saftay La Liga xilli ciyaareedkan.\nIntaas kaliya kuma eka ee xiddiga reer France ayaa kaliya helay hal darbo oo uu goolka ku bartilmaameedsaday, isagoo aan wax fursad ahna abuurin.\nDhinaca Messi isagu hal gool ayuu dhaliyey horyaalka, laakiin xiddiga lixda goor ku guuleystay abaal-marinta Ballon d’Or ayaa loo diiwaan geliyey inuu 7 darbo goolka ku bartilmaameedsaday, halka uu lix fursadood u abuuray saaxiibadiisa kale ee kooxda.\nYeelkeede, tababarihii waqtiga dheeraa ee kooxda Arsenal, Arsene Wenger ayaa rumeysan xiddiga ay isku Waddanka yihiin ee Griezmann inuu dhib ku qabo inuu garoonka la galo Messi, maadaama weeraryahanka reer Argentine uu ka ciyaaro booska weerarka dhexe oo ah boos uu jecel yahay xiddiga reer France.\nWenger oo arrintaas ka hadlayey ayaana u sheegay beIN Sports: “Inuusan ka ciyaareynin booskiisa saxda ah waxay adkayn doontaa xaaladdiisa muddada dheer”\n“Bilowgii, ninkaan uu aqbalay taas, laakiin haddii aan tiisa loo yeelin muddada dheer islamarkaana uu dareemo in booska uu haatan ka ciyaarayo uusan ku muujin karin awooddiisa, wuxuu noqon doonaa mid niyadda ka dhinta.\n“Maanta waa qasab inuu ka ciyaaro booska weerarka dhexe, sababtoo ah waa madaale, baasaskiisana waa kuwa dhameystiran, halis ayuu ku noqon karaa baaska ugu danbeeya isagoo dhalinaya goolal\n“Laakiin cabaqad ayaa hortaagan, sababtoo ah ciyaartiisa waxay soo galeysaa booska Messi” ayuu hadalkiisa ku soo gabagabeeyey Wenger.


Xaalada Muqdisho oo saaka degen iyo Dagaalo xalay ka dhacay. – SBC\nXaalada Muqdisho oo saaka degen iyo Dagaalo xalay ka dhacay.\nXaalada Magaalada Muqdisho xarunta dalka Soomaaliya ayaa saaka waxaa laga dareemayaa degenaansho aan la isku haleynkarin iyadoona ay weli isku horfadhiyaan goobahii lagu dagaalamay labada dhinac ee is haya .\nDegmooyinka Hodan Howl wadaag iyo aaga Suuqa Bakaaraha ayaa laga dareemayaa degenaansho kooban, inkastoo aan jirin isku socodka dadka iyo gaadiidka, waxaana sidoo kale hawanaya suuqa Bakaaraha oo isago aan ka socon ganacsigii lagu yiqiin maadaama ay halkaasi isku hor fadhiyaan ciidamada DKMG ah iyo ciidamada Amisom oo isku dhinac ah iyo xoogaga xarakada Alshabaab.\nDhinaca kale marka laga yimaado degenaanshaha saaka ka jira Magaalada Muqdisho ayaa waxaa jirta in xalay halkaasi ay ka dheceen dagaalo xoogan oo labada dhinac waa Xarakada Alshabaab iyo DKMG ah ku dhexmaray deegaano ay ka mid tahay Degmada Boondheere.\nHubka noocyadiisa kala duwan ayaa la isku adeegsaday dagaalkii xalay waxaana la sheegay in weerar ay xarakada Alshabaab ku qaaday aaga Degmada Boondheere kaga beegan Madaxtooyada Soomaaliya .\nDagaalkaas ayaa ahaa mid culus waxaana saraakiil ka tirsan DKMG ah oo la hadlay Saxaafada ay sheegeen in ay iska difaaceen weerarka kaga yimi xarakada Alshabaab aagaasi.\nLama oga qasaaraha dhabta ah ee ka dhashay dagaalkaasi laakin sida ay ku waramayaan ilo wareedyo aagaasi ku sugan khasaaraha ayaa ah mid jira oo dhimasho iyo dhaawacba leh.\nSikastaba ha ahaatee dagaalkan xalay ka dhacay waqooyiga Muqdisho siiba Deg Boondheere ayaa noqonaya mid aag dagaal oo horleh ka furaya magaalada Muqdisho maadaama loolanka dagaal uu maalmihii ugu dambeeyay ka taagnaa dhanka Koonfureed ee Muqdisho,


Qatar oo iibsaneysa Hub cusub oo ay u adeegsaneyso gumaadka laba dal oo khatar ah - Caasimada Online\nHome Warar Qatar oo iibsaneysa Hub cusub oo ay u adeegsaneyso gumaadka laba dal...\nQatar oo iibsaneysa Hub cusub oo ay u adeegsaneyso gumaadka laba dal oo khatar ah\nMuqdisho (Caasimada Online)-Dowlada Qatar ayaa wada qorsho ay ku iibsaneyso Hubka meelaha fogfog wax ka gumaada, kadib markii ay sii xoogeysteen Hanjabaadaha ay kala kulmeyso Dowladaha Sacuudiga iyo Imaaraadka.\nAfhayeen u hadlay Wasaarada Difaaca Qatar ayaa sheegay in Hubkaasi ay uga gaashaman doonaan cabsi galinta ay kala kulmayaan Sacuudiga iyo Imaaraadka Carabta.\nWaxa uu sheegay Afhayeenkan inuu socdo wadahadal suuragalinkara in Qatar ay si rasmi ah ula soo wareegto Hubkaas oo uu sheegay inuu isaga gudbi karo dal ka dal, hase yeeshee uu aad u yaraan doono iibsashada tirade Hubkaas.\nWuxuu tilmaamay in dowladiisa Qatar aysan ka waaban doonin dowladaha doonaaya inay faragalin ku sameeyan madaxbanaanida Qatar.\nNuqul kamid ah hadalka Afhayeenka u hadlay Wasaarada Difaaca ayaa ahaa ‘’ Qatar wey ka go’an tahay inay ka hortagto cabsi galinta kaga imaaneysa dowladaha Sacuudiga iyo Imaaraadka cidna ugama ganban-doono inaan difaacno madaxbanaanideena’’\nDhinaca kale, Qatar ayaa dowladaha Caalamka ugu baaqday inay isha ku hayan daandaansiga Siyaasadeed oo ay wadaan dowladaha Sacuudiga iyo Imaaraadka Carabta.


Kenya oo Go'aan Culus ka qaadatay Go'aanka ay Maxkamadda ICJ ee Kiiska Badda Somalia & Kenya - Goobjooge.net: Somali News, Somalia news Analysis.\nDowladda Kenya ayaa si cad u diiday go’aanka lagu wada inay Maxkamadda Cadaaladda Adduunka ee ICJ kasoo saarto Kiiska Dacwadda Badda ee Soomaaliya iyo Kenya.\nKenya ayaa sheegtay inay aqoonsan doonin Go’aanka Maxkamadda ICJ kasoo saari doonto Dacwadii ay Soomaaliya geystay Maxkamadda ee Muranka Xuduudka baddda ee Soomaaliya iyo Kenya oo dacwadiisa soo bilaabtay sanadkii 2014.\nXogahayaha Joogtada ah ee Wasaaradda Arrimaha Dibadda Kenya Macharia Kamau ayaa shaaciyey in Dowladda Kenya aysan aqoonsan doonin xukunka Maxkamadda, una hoggaansami doonin wixii ka soo baxa, xilli lagu wado inay maxkamadda go’aankeeda ka soo baxdo Talaadada toddobaadka soo socda.\nKamau ayaa ku dooday in maxkamaddu aysan lahayn awood ay ku go’aamiso muranka xududka badda, ayna ka cabanayaan in maxkamaddu ay si cad u eexatay sidaas darteedna aysan ku habboonayn in la xaliyo khilaafka.\nXoghayaha ayaa ku celiyey in dowladda Kenya ay rumeysan tahay in khilaafka lagu xaliyo wadahadal nabadeed. Wuxuuna intaas ku daray in dacwaddu ay tahay isku day ay Soomaaliya ku doonayso inay ku xad gudubto madaxbannaanida dhuleed ee dalka oo ah isku day bilaabmay 1969kii.\nWaxaa shirka jaraa’id ku wehliyey taliye ku xigeenka ciidamada difaaca Kenya Ogola, garyaqaanka guud Kennedy Ogeto iyo Xoghaye Ibrahim Mohamed. Waxaana muuqata inay Kenya awood adeegsan doonto.\nXukunkan ayaa la filayaa inuu soo afjaro dacwadii badda ee todobada sano ahayd ee ay Soomaaliya u gudbisay ICJ sannadkii 2014-kii.\nPrevious articleXalka Collaadda Galmudug iyo Aragtideyda. (Qormo iyo Tallo ka timid Max’ed Cabdi Waare)\nNext articleMadaxweynaha Hirshabeelle oo xil ka qaadis iyo Magacaabis sameeyay (Akhriso)


Gunno labalaab ah\nKU SOO DHAWEYNTA BOQONKA BASKA Dunida sharadka ayaa ku jirta jahwareer joogto ah, Imaatinka l ee goobta khamaarka tooska ah ayaa kacaan qaaday, sanadkii la soo dhaafay, suuqa ayaa si aad ah u badalaya caadooyinka sharadka ciyaartooyda dukaanka u guuraya sharadka khadka tooska ah. Negli ultimi anni in Italia si è assistito in […]\n888BOQOLKA SOO DHAWEYNTA TALYAANIGA Talyaanigu had iyo jeer way sahlan tahay inay u jiheeyaan adduunka khamaarka isboorti, Tani waa sababta oo ah ruuxa ugu weyn ee dadkeenu waa isboorti guud ahaan iyo gaar ahaan kubada cagta. Le scommesse operano in Italia in realtà è aumentato drammaticamente negli ultimi anni perché […]\nBeddelka Titanbet Casino Ka-fiirsashada khamaarka TitanBet waxay runtii noqon kartaa dharbaaxo weyn. dalab ballaaran oo kala jaad jaad ah ayaa soo jiidan kara tiro badan oo isticmaaleyaal ah xariirka. Nasiib wanaag, laakiin, Waxaa jira tillaabooyin kale oo aan badnayn oo Titanbet Casino ah, kaas oo ka kooban isla guntin iyo xitaa waxbadan, con una varietà di giochi se possibile ancora […]\nLeoVegas: Libaaxa sharadka iyo cayaaraha tooska ah ee dalka talyaaniga LeoVegas waa shirkad iswiidhish oo ciyaarta iswiidhishka ah oo la aasaasay 2011 gudaha Talyaani waxayna bixisaa aalad khamaarka iyo ciyaaraha isboortiga oo leh shatiga AAMS (ADM). Kadib helitaanka Winga, LeoVegas Italia ayaa shaqeynayay ilaa iyo 2017 con un […]\nLacagta soo dhaweynta ee Betfair Soo dhaweynta abaal marin Bilaash ah € 25 + € 5 usbuuciiba runtii waa mid ka mid ah dalabyada sharadka ee ugu xiisaha badan Talyaaniga. Si aad uga qaybgasho dhiirrigelinta betfair.it, si sahal ah uga qor diiwaanka barta, kadib geli koodhka xayeysiinta ee ZITT25 oo lacag dhig dhig 7 maalmood laga bilaabo diiwaangelinta. Si […]\nSNAI BONUS WELCOME Bet hadda waxay ubaahantahay inay cusbooneysiiso si joogto ah si ay u gaarto heer soo jiidanaya macaamiisha cusub si joogto ah. Tan waxaa lagu gaadhay hab aad u fudud, siinta gunooyin iyo dallacsiin macaamiisha si aad uga wanaagsan tartanka. Perché ci sono attualmente molto […]\nSIYAASADDA DHAQANKA EE KU SAABSAN Tartankan ayaa mar u baahan dib u cusbooneysiin joogto ah si loo gaaro heerka sahayda ee sahayda iyo hal-abuurnimada saxda ah ee lagu daboolayo baahiyaha macaamiisha sida aadka ah u dalbaya.. Questo obiettivo è raggiunto solitamente attraverso l’uso di bonus e promozioni sono sempre più accessibili in grado di […]


Taariikhda Cayaaryahanka Samuel Eto'o - BBC Somali\nTaariikhda Cayaaryahanka Samuel Eto'o\nSanadka 2010, Samuel Eto'o waxaa uu dhidibbada u sii aastay booskiisa ciyaarta kubbadda cagta isagoo markii 3aad u ciyaarayay kooxda ku guulaysatay horyaalka Yurub.\nKaddib markii uu u saftay kooxda Barcelona guulihii ay gaartay sannadihii 2006 iyo 2009, guusha ciyaartoygaas reer Cameroon uu la soo hooyay kooxda Talyaaniga ee Inter Milan waxaa macnaheedu ahaa inay u suurta gashay inuu kooxo kala duwan kula guulaysto koobabka horyaalka Yurub.\nEto'o Armaajadiisa koobabka ka buuxa way sii kordhayaan kaddib markii uu diiwaan geliyay horyaalka Yurub, horyaal iyo saddex koob oo kooxda Inter ay qaadday 12 bilood uun kaddib markii uu sidaas oo kale u sameeyay kooxda Barcelona, ciyaartoyga reer Cameroon waxaa uu noqonayaa laacibkii ugu horreeyay ee abid guushaas gaara.\nEto'o waxaa uu soo bandhigay qoto dheerida ciyaartiisa kubadda cagta isagoo door muhiim ah ka qaatay boos aan caadi ahayn ee weerarka baalasha, halkaas oo uu ka dhaliyay goolkii aadka loogu baahnaa ee kooxda Chelsea ka reebay horyaalka Yurub bishii March.\nKaddib markii tababare Rafael Benitez uu tababaranimada kooxda Inter ka beddelay Jose Mourinho, laacibka reer Cameroon waxaa uu ka faa'iidaystay labo waxyaabood oo kala ah: qaab ciyaareedka cadaadiska ku dhisan ee tababaraha reer Spain Benitez iyo dhaawac gaaray laacibka Diego Milito. Ciyaartoyga reer Argentin ee Milito waxaa uu ahaa ninka uu ugu jecel yahay tababare Mourinho inuu weerarka ka ciyaaro laakiin Eto'o waxaa uu muujiyay waxa uu sameyn karo marka uu maqan yahay Milito.\nWaxaa uu hoggaanka u qabtay gool dhalinta horyaalka Yurub isagoo toddoba gool dhaliyay afar ciyaarood oo keliya, iyadoo heerka gool dhalintiisa ee tartanka Yurub oo ah mid aad u adag ay tahay toddoba gool sagaalkii ciyaaroodba. Taasoo ah mid aad u sarreysa.\nCaalami ahaan, weeraryahankaas ku dhashay Douala ee dalka Cameroon sanadkani uma wanaagsanayn.\nLibaaxyada aan la loodin karin hoos ayay u dhacday ciyaarteedu koobka Qaramada Afrika iyo koobka adduunka labadaba iyadoo tababaraha Faransiiska u dhashay Paul Le Guen uu dhibaato kala kulmay xeeladaha ciyaarta, hase ahaatee Eto'o waxaa weli u suurta gashay inuu afar gool dhaliyo toddoba ciyaarood oo Angola iyo South Afrika lagu qabtay, inkastoo keligiis laga dhigay weeraryahanka ugu weyn kooxda Cameroon.\nSi kastaba ha ahaatee, naadigiisu waxaa uu ka faa'iidaysanayaa in Eto'o uu ka mid noqday liiska ciyaartoyda laga soo xulayo laacibka sanadkan 2010 adduunka ugu fiican.\nSamuel Eto'o waa inuu ku guulaysto abaalmarinta BBC ee ciyaartoyga Afrika sababtoo ah waa magac ciyaartoy jiilkiisa ah Afrika iyo adduunkaba aan weli loo aqoonsan.\nLaakiin taasi waa arrinta ugu daciifsan ee riixaysa doodaha uu qabo qof reer Cameroon ah oo kartidiisa kubadda cagta oo dhan inta badan la dhayalsaday.\nBishii May, Eto'o waxaa uu noqday ciyaartoygii ugu horreeyay ee labo kooxood min saddex guulood u horseeda isagoo Inter gaarsiiyay inay horyaalka Yurub qaaddo, horyaal iyo koob-na ku guulaysato dalkeeda sanad kaddib markii uu sidaas oo kale u sameeyay kooxda Barcelona.\nSiyaabo badan, horumarkaasi aad buu layaab u leeyahay maadaama Eto'o uu ka ciyaaray meel aan booskiisa ahayn oo ah weerarka baalasha, doorkaas oo hase ahaatee uu si aad u fiican uga soo dhalaalay.\nTababaranimada Benitez, libaaxa aan la loodin karin waxaa uu adduunka soo xasuusiyay xirfadihiisa gool dhalinta isagoo 14 gool ka dhaliyay 13 ciyaarood oo ka tirsanaa Serie A iyo horyaalka Yurub waqtiga qoraalkan la samaynayay.\nCiyaar xumada Cameroon ayaa ah sheyga keliya ee Eto'o u diidaya inuu ku guulaysto koobka, laakiin isaga ma lagu eedeyn karaa niyadjabka tababare Le Guen kala kulmay diiwaanka tartanka ee shan guuldarro oo lagala kulmay toddoba ciyaarood oo isugu jira koobka Qaramada iyo koobka adduunka.


Guddiga Doorashada Galmudug Oo Shaaciyay Xiliga Ay Dhacayso Doorashada Laba Kursi -\nHomeWararkaGuddiga Doorashada Galmudug Oo Shaaciyay Xiliga Ay Dhacayso Doorashada Laba Kursi\nWaxaa beri oo arbaco ah lagu wadaa in magaalada Dhuusomareeb ee caasimada dowlad goboleedka Galmudug ka bilaabato doorashada Xildhibaanada golaha Shacabka ee laga soo dooranayo Galmudug.\nGuddiga doorashada Heer Federaal ayaa shaaciyay in beri Dhuusomareeb lagu dooranayo labada kursi ee kala ah HOP26 oo ay ku fadhido hada Ikraan Aadan Absuge & HOP104 uu ku fadhiyo Mahad Cabdalla Cawad .\nLabadan Kursi ee doorashadooda ka dhaceyso magaalada Dhuusomareeb ayaa ah mid aan xiiso iyo xamaasad toona laheyn, waxaana doorashadan kusoo baxaya oo loo xiray Senator Yuusuf Geelle Ugaas iyo Mahad Cabdalla Cawad.\nGuddiga doorashada ayaana ku wargaliyay ergada dooraneysa labadan kursi in xaadir ku noqdaan hoolka doorashada ka dhaceyso sideeda subaxnimo si doorashada u bilaabato Sagaalka subaxnimo.\nDoorashada Xildhibaanada golaha shacabka oo horey loo saadaalinayay in ay noqoto mid xamaasad leh ayaa hada u muuqata mid rajo beel ah oo dad gaar ah oo la rabo kaliya loo xirayo taas oo meesha ka saareysa in dalka ka dhacdo doorasho hufan.\nGuddiga doorashooyinka Dowlad Goboleedka Galmudug ayaa shaaciyay doorashada labo kursi oo ka mid ah Golaha shacabka, kuwaasi dhawaan lagu dooran doono magaalada Dhuusamareeb ee xarunta maamulkaasi.\nGuddiga ayaa sheegay in labo kursi oo kala ah; HOP 026 iyo HOP 104 la dooran doono, 24ka bishaan.


Home Wararka Kaligii talis raba in uu bedelo Kaligii talis kale\nKaligii talis raba in uu bedelo Kaligii talis kale\nSidii la filaayeyba Madaxweynaha Puntland Saciid Cabdullaahi Deni ayaa caawa ku dhawaaqay in uu murashax u yahay xilka ugu sarreeya dalka oo ah Madaxweynaha JFS.\nXildhibaan hore ,Wasiir hore iyo Madaxweynaha Puntland oo hadda yahay Saciid Deni markaad dhugato oo si fiican fiiriso garaadkiisa iyo waayo aragnimadiisa shaqsiyadeed layaabi maysid inuu xilkaan hunguri ka soo galo isagoo aan wadan hadaf siyaasadeed oo hami, balse sheegay kaliya in uu xilka u soo doontay kaliya in Farmaajo uusan dib u soo noqon.\nWaxaase is weydiin mudan ,sidee qof maamulaayey doorashada dalka kana mid ahaa marjicii doorashada ee GWQ ku noqon kara Murashax madaxweyne ee JFS?!\nMurashaxnimada saciid deni haddii ay caadi tahay farmaajo waa laga qaldanaa oo ma aheyn in doorashada iyo amnigeedaba lagala wareego ,haddii qof waliba shaar isaga la’eg uu ka tolanaayo doorashada isla markaasna uu xulanaayo shaqsiga uu hubo codkiisa farmaajo iyo kooxdiisa NN ayey u suurtagali laheyd damacooda ,balse waa laga dhiidhiyey.\nDowladnimada soomaaliya waxaa mushkilad weyn ku ah cadaalad darro , wax is daba marin iyo halaga socdo maanta berri ayey hagaagaysaaye iyadoon aanba fiiro qoto dheer looyalin qaladaadka siyaasiyiinta ku kacayaan si ay u jaangooyaan damacooda shaqsiga ah.\nMaamulka Saciid Deni ,inta uu ka talinaayey Puntaland waxaa lagu xasuustaa oo tusaale cibro qaadasho kuugu filan ah ,mahadhooyin ku suntan diiwaanka siyaasadeed Madaxweyne PL Saciid Deni waxaana ka mid ah:-\n1. Xasaanad ka qaadidii 8 xildhibaan oo ka tirsanaan Baarlamaanka Puntland waliba sifo sharcidarro ah.\n2. Weerarkii iyo xil ka qaadistii gudoomiyihii hore ee Baaralamaanka Puntland Mudane Cadixakiim Maxamed Axmed Dhoobo daareed.\n3. Hab maamulkiisii doorashada laba Gole oo si aan marna dhexdhexaad aheyn ayuu ku maamulay, oo waxaan xasuusanaa 2 saac in lagu doortay 16 xildhibaan ee boosaaso u aheyd deegaan doorasho.\n4. Dagaalkii qasaara geystay ee ka dhacay magaalada Bosaaso ka dib khilaaf siyaasadeed oo ka dhashay xilka qaadis u muuqatay beegsi siyaasadeed ah uu kula kacay agaasimaha PSF Gen Maxamuud Diyaano.\nMadaxweynaha PL Saciid Deni oo aanaan Puntland ku arki laheyn hab dhaqankiisa siyaasadeed iyo kiisa maamuleed maanta waxuu u muuqan lahaa Nin oday ah oo waayo arag ah , aqoonyahan oo mudan in dalka uu hogaamiyo balse markaad fiirisid ficiladiisa guracan iyo hab dhaqankiisa kalitakisnimo kuma habboona in uu noqdo shaqsi lagu aamini karo masiirka ummadda Soomaaliyeed oo la rabo in ay ka soo kabato shan sano oo dib u dhac, cuduro, abaaro iyo amni darro ah.\nDanta dalka ,dad isku wadista ,dib u heshiisiin dhaxal gal ah iyo horumarka Soomaaliyeed ee dhinac kasta Saciid deni fursad ugama banaana maanta maalin kalaba yeelkeede.\nW/Q Xildhibaan cusub oo laga soo doortay Puntland, codsadayna in aan magaciisa qarino.\nPrevious articleDeni oo ku dhowaaqay go’aankiisa musharaxnimo ee xilka madaxweynaha\nNext articleTaliyaha Booliiska Puntland oo magacaabay shan taliye saldhig\nBaaritaano Xoogan oo ka socda Balcad\nDani oo shaca ka qaaday iskaashi dhaxmara hey’adaha amniga Puntland &...


Daawo: Kaalkaaliye macalin oo kuxigeen Ra’isalwasaare ka noqdey Somalia – SBC\nDaawo: Kaalkaaliye macalin oo kuxigeen Ra’isalwasaare ka noqdey Somalia\nCaawiye macalimiinta mid ka mid ah Iskuulada ku yaal magaalda London gaar ahaan waqooyigeeda ayaa iska casilay shaqadiisii ka dib markii si lama filaan ah loogu magacaabay kuxigeenka Ra’isalwasaaraha Soomaaliya.\nMaxamed Maxamuud Xaaji Ibraahim oo ahaa caawiye waxbarasho College-ka Newman Catholic College in Harlesden ee waqooyiga magaalada London ayaa hawshaasi waxbarasho ee caawinta macalimiinta wuxuu halkaasi ka wadey mudo 2 sano ah.\n64 sano jir Ibrahim waxaa si lama filaan ah oo isagu xitaa qudhiisu uu aad ula yaabay uu u noqdey wasiirka arimaha dibada ahna Ra’isalwasaaraha Soomaaliya.\nMadaxa macalimiinta Newman Catholic College Richard Kolka,wuxuu sheegay in uu aad ugu farxay markii uu maqlay warka ku aadan in mid ka mid ahaa shaqaalaha Iskoolka uu xilkaasi qabtey.\nMr Kolka wuxuu sheegay in markii uu dhamaaday sanad dugsiyeedkii sanadkan dhamaadkii bishii July aanu Maxamed Ibraahim wax war ah u hayn halka uu aadi doono.\n“Warkan markii iigu horeysay ee maqlo waxay aheyd1 August markii mid ka mid shaqaalaha uu text massage ama fariin qoraaleed uu iigu sheegay in Mr Ibrahim xil loo magacaabay” ayuu yiri Mr Kolka.\n“Maalmo ka dib waxaa e-mail ii soo direy Ibrahim wuxuuna ii sheegay in uu doonayo ruqsada shaqo ka tagiska oo aanu ku soo laaban doonin Iskoolka” ayuu hadalkiisa ku sii darey Richard Kolka .\nRichard Kolka wuxuu ka hadley waxa Ibraahim uu e-mail-ka ku xusey waxaana uu yiri “Waxaa lama filaan ah la iiga wacay dalkeyga Soomaaliya, intii lagu jirey fasaxa Iskoolka, waxaana la ii magacaabay Ra’isalwasaaraha ahna wasiirka arimaha dibada, xili wadanka ay ka jirto dhibaato abaareed oo uu soo wajahayo abaar & cunto yari, waxaana haatanba bilaabay inaan hawshan la ii magacaabay xilkeeda guto, waxaan ka qayb galey shirkii Rome ee hay’ada cuntada & beeraha aduunka ee FAO, shirkii wadamada Islaamka ee Istanbul, & shirkii midowga Afrika ee abaaraha & gargaarka Soomaaliya”.\nIskoolkii uu ka shaqeynayey Mohamed\nMaxamed Ibrahim wuxuu sheegay in uu waligiis xusuusan doono Iskoolkii uu kaaliyaha macalinka ka ahaa ee Newman Catholic College, isla markaana aanu ilaawi doonin jaalayaashiisii cajiibka ahaa.\nMaxamed Maxamuud Xaaji Ibraahim oo 64 sano jir ah wuxuu ka mid yahay ku dhawaad 200 qurbo joog Soomaali ah oo dalka dib ugu laabtey kuwaasi oo xilal kala duwan oo isagu jira Madaxweyne, Ra’isalwasaare, Wasiiro, xildhibaano & xilal kale ka haya maamulada kala duwan ee ka jira Soomaaliya sida Dawlada KMG, Puntland, Somaliland, Galmudug & kuwa kale, iyadoo xiligan ay u muuqanayso in darajooyinka ugu badan ee maamuladaasi ay ku fadhiyaan qurbo joog harqiyey qaran joogii.\nLink Video hoose ka daawo wareysiga Ra’isalwasaare kuxigeenka & dugsigii uu macalinka ka ahaa & waliba ardeydii uu caawin jirey.\nWa wax lagu farxo inu xil ka qabto wadankisi hoyo si u usamata bixiyo umada wana loga fadhiya mr ibrahiim ilah hala garab galo amiin\nwaa wax aad looga naxo in somaliya ay noqoto mid aan madaxnimadeeda loo soo Marin wadada dawladnimo allow wax magaratada ka qabo dalka


SomaliTalk.com » Gudiga Gurmadka Abaaraha Soomaaliyeed ee Dalka Norwey oo deeq gaarsiiyay barakacayaasha\nDeeq gargaar biniaadanimo ah oo ay soo aruuriyeen gudiga gurmadka abaaraha Soomaaliyeed ee dalka Norwey ayaa maanta la gaarsiiyay dadka ay abaaruhu soo sal kiciyeen ee ku jira xerada Aala-Yaasir ee gobolka Shabeelaha Hoose.\nDeeqdan oo isugu jirtey Bariis, Saliid, Caano-Boore iyo timir ayaa waxaa la gaarsiiyay qoysas gaaraya ilaa 1000 kana soo barokacay gobolda koonfureed ee dalka soomaaliya halkaasoo ay ku dhufteen abaaro xoogan oo sababay inay dadkaasi ka le’daan wixii duunyo ah ee ay haysteen.\nLacag gaareysa lixdan iyo afar kun, sagaal boqol iyo shan doolar ayay gudiga abaaraha soomaaliyeed ee dalka Norwey ka soo aruuriyeen dadka soomaaliyeed ee wanaag doonka ah ee degan dalka Norwey taasoo lagu iibiyay sahayda isugu jirtey Bariiska, Timirta, Saliidda iyo Caane booraha loo qeybiyay qoysaskaasi tabaaleysan ee ku dhaqan xerada Aala-yaasir ee duleedka No.50 ee gobolka Shabeelaha hoose.\nDeeqdan ay soo soo aruuriyeen gudiga gurmadka abaaraha soomaaliyeed ee dalka Norwey ayaa howlaha lagu gaarsiinayay dadka loogu talo galey waxaa meel mariyay ururka dhalinyarada Soomaaliyeed ee horumarinta iyo nabadda ee marka la soo gaabiyo loo yaqaan (SYPD) iyadoo rag kale oo samadoono ah ay ka mid ahaayeen ustaad Kamaal Maxamed Kheyre, Cabdi Xakiin Xuseen Kaahiye, Maxamed Xasan Barre iyo Ismaaciil Yare ay goob joog ka ahaayeen gacanna ka geysteen qeybinta deeqda iyo kala hagista qoysaska la gaarsiinayay.\nHalkan kadaawo sawiro badan\n“Waxaan mahad balaaran u direynaa ilaah ka sokoow dadka wanaag doonka ah ee ka damqadey dhibaatada haysata dadka walaalahooda ah islamarkaana fidiyay gurmadkan balaaran, waa arin ku dayasho mudan islamarkaana aan ku boorinayno dadka muslimiinta ah ee soomaaliyeed inay u fidiyaan walaalahooda gurmad noocaanoo kale ah”, ayuu yiri Injineer Xuseen oo kamid ah odayaasha deegaanka No.50 oo goob joog ahaa xiliga deeqda la bixinayay.\nCabdulqaadir Macalin Maxamed oo ah sarkaal ka tirsan ururka SYPD ee meel marinayay howlaha qeybinta gargaarkan ayaa warfidiyeenada u sheegey in qoys kasta oo ka mid ah kunka qoys ee deeqdan la gaarsiiyay la gudoonsiiyay sahay isugu jirtey 25kg oo bariis ah 60 xabo caane boore ah, 6Kg oo timir ah iyo sedex litir oo saliid ah.


Home Wararka (Sawiro) Taageerayaasha Trump oo qabsaday Xarunta Koongareeska iyo kulankii meel marinta oo...\n(Sawiro) Taageerayaasha Trump oo qabsaday Xarunta Koongareeska iyo kulankii meel marinta oo la joojiyay..\nTaageerayaasha Madaxweynaha muddo xileedkiisu dhammaanayo ee dalka Mareykanka Donald Trump ayaa ku qamaamay xarunta Koongareeska Mareykanka ee ay ka socotay meel marinta Doorashadii Madaxweynaha cusub ee Joe Biden.\nMadaxeyne Trump ayaa u khudbeeyay Kumanaan taageerayaashiisa ah, isagoo u sheegay inay ka hortagaan meel marinta joe Biden, iyadoo muddo kadib ay taageerayaasha Trump ay xoog ku galeen qeybta hore ee Koongareeska Mareykanka.\nWaxaa iska hor imaad dhex maray ciidamada amniga iyo taageerayaasha bannaanbaxa wada ee Trump, waxaana gudaha u galay xarunta Koongareeska boqolaal ka mida taageerayaasha, waxayna sitaan sawirrada Trump.\nWararkii ugu danbeeyay ayaa sheegaya in la joojiyey kulankii labada aqal ee Mareykanka oo lagu ansixin lahaa natiijada doorashada madaxweynaha la doortay ee Jeo Biden. Iyadoo Hay’adaha AMniga ay xireen xarunta, ayna diideen in la galo ma laga baxo; waxaana xarunta laga saaray Madaxweyne ku xigeenka Mike Pence.\nXaaladda ayaa weli kacsan iyadoo Duqa magaalada Washington uu ku dhawaaqay bandow lagu soo rogay magaalada, waxaana Booliska caasimada uu dalbaday taageero ciidamo dheeraad ah.


Somaliland: Dahabshiil Group Oo Jaamacada Bariga Afrika Ee Buuhoodle Gudoonsiisay Deeq Dhan $10,000 kun Oo Dollar - Wargane News\nHome Somali News Somaliland: Dahabshiil Group Oo Jaamacada Bariga Afrika Ee Buuhoodle Gudoonsiisay Deeq Dhan...\nShirkadda xawaaladda lacagaha ee DahabShiil ayaa maanta gudoonsiisay lacag dhan $1o kun oo dollar jaamacadda Bariga Afrika faraceedda magaaladda Buuhoodle, lacagtaasi oo ay kaga qayb qaadanayso horumarinta jaamacadda.\nWaxaanay shirkadda Dahabshiil lacagtaasi kaga dhawaaqday kulan ku saabsanaa horumarinta jaamacadda oo ka soo qayb galeen bulshada qaybaheeda kala duwan, cuqaal, culimaw’udiin, wax-garad, waalidiin, ardayda wax ka barata jaamacada iyo sidoo kale masuuliyiinta shirkadda Dahabshiil ee gobolka Buuhoodle, masuuliyiinta jaamacada iyo marti sharaf kale.\nKulankaasi oo shalay ka qabsoomay hooka shirarka jaamacadda bariga Afrika faraceedda magaaladda Buuhoodle, ayaa waxaa diirada lagu saaray horumarinta jaamacadaasi iyo sidoo kale qaadhaanka alcagaeed ee ay shirkadda Dahabshiil Group kaga qayb qaadanayso horumarinteedda.\nWaxaana ka soo qaybgalayaashii kulankaasi joogay uga warbixiyey halka ay ka soo bilaabatay aasaaska jaamacada, heerarkii kal duwanaa ee ay soo martay mudadii ay jirtay jaamacadu iyo halka ay haatan marayso iyo waxyaabaha ay hiigsanaysaba gudoomiyaha Jaamacada Bariga Afrika faraceedda Buuhoodle Cabdishaafi Axmed Cali.\nwaxaanu yidhi ”Kulankan oo ah mid aanu u qabanay horumarinta jaamacada, waxaynu ku hormarinaynaa deeqdan dhaqaale ee ay shirkada Dahabshiil kaga qayb qaadatay horumarinta jaamacada, taas oo dhan 10 kun oo doolar.\nWaxaanuna kaga gudoonay madashan masuulkeeda laanta shirkada ee Buuhoodle, waana mid aanu uga mahad celinayno shirkada Dahabshiil. Sidoo kale masuuliyiinteeda nala xasuustay in ay wax-qabadkeeda doorkan naga qayb geliyaan, iyagana waan u mahad naqaynaa. Dhinaca kale waa mid aanu filayno in ay dhamaan shirkadaha ganacsigu ku deydaan ka qayb qaadashada horumarinta jaamacada baahiyaheeda daruuriga ah”.\nDhinaca kale, guddoomiyaha jaamacadda bariga Afrika faraceedda Buuhoodle, waxa uu ka warbixiyay mar-xaladihii kala danbeeyay ee ay jaamacadu soo martay iyo waxyaabihii ay ku talaabsatay.“Waxaa noo farxad ah in ay maanta tahay jaamacdu 5-jir. Hase ahaatee waxaa guul ah in ay maanta qaan-gaadhay.\nWaxaana ka baxay labadii dufcadood ee ugu horeeyey, iyadoo ka kooban hadda afar kuliyadood. Sidoo kalena ay higsanayso in ay la tartanto jaamacadaha kale ee jamhuuriyada Somaliland, isagoo gudoomiyuhu madashii kulanka ka sheegay baahiyaha xilligan u diyaarsan in kuwaas oo ay lagama maarmaan tahay in lagu garab istaago waxna lagala qabto kuwaas oo ah 4-qaybood oo kala ah, dhul, dhisme, qalabayn iyo socod-siin-ba”ayuu yidhi C/fataax Axmed.\nSidoo kale, Gudoomiyaha shirkadda Dahabshiil Group laanteeda Buuhoodle C/casiis Ismaaciil Garaad Soofe, oo isna kulankaasi hadla ka jeediyay waxaanu faahfaahin ka bixiyay lacagtan ay ugu deeqeen jaamacadda Buuhoodle. Isagoo sheegay in ay lacagtaasi kaga qayb qaadanayaan horumarinta jaamacadda.\nIsagoo arrimahaasi ka hadlayayna waxa uu yidhi “Waxaanu maanta anigoo ka wakiilka shirkada ganacsiga ee Dahabshiil group aanu ku wareejinaynaa maamulka jaamacada bariga africa xarunteeda Buuhoodle deeq lacageed oo dhan 10 kun oo dolar.\nTaasoo ka mid ah waxqabadka shirkadu kaga qayb qaadato horumarka daruuriga ah ee muuqda hadba meesha ay ka jiraan ee ku haboon. Anagoo maanta kaga qayb qaadanayna horumarinta jaamacada lacagtaas cadadkaas ah oo ah tii u horeysay anagoo la garab istaagi doona hadba intii karaankayagu awoodo ka shirkad ahaan”.


Ciidamadda Soomaaliya oo dib uga baxay degaan ay dagaal ku qabsadeen\nCiidanka Soomaaliya oo ka hayaamay degaan ay dagaal ku qabsadeen\nDegaanka Leego ayaa qiyaastii 44 KM waqooyi wuxuu u jiraa degmadda Wanlaweyn ee gobolka Shabeellaha Hoose.\nBAYDHABO, Koonfur Galbeed – Ciidamadda kumaandooska Soomaaliya ayaa faarujiyey degaanka Leego ee gobolka Shabeellaha Hoose halkaasoo ay dagaal ugala wareegeen ururka Al-Shabaab, sidda ay sheegeen dadka degaanka.\nDadka degaanka oo lasoo xiriiriyey warsidaha Garowe Online ayaa tibaaxay in askarta ay u ruqaansadeen dhanka saldhiga Balidoogle ee gobolkaas.\n"Waxaa ka cabsi qabnaa in Al-Shabaab ay dib ugu soo laabtaan degaanka oo ay xir-xiraan dhalinyaradda ama ay qaarkoodba dilaan sidda ay sameeyaan marka laga saaro degaan oo ay ciidanka baxaan," ayuu yiri qof kamid ah dadka degaanka kaasoo sababo ammaan uga gaabsaday in uu magaciisa la baahiyo.\nSaraakiil ka tirsan ciidamadda oo bogga GO la xiriiriyey si ay uga jawaabaan su'aallaha ku geedaaman bixitaankooda ayaanan ka jawaabin telefoonka.\nDegaanka Leego ayaa qiyaastii 44 KM waqooyi wuxuu u jiraa degmadda Wanlaweyn taasoo 90 KM u jirta magaala madaxda dalka ee Muqdisho.\nTalaabadan ay haatan qaadeen ciidamadan ayaan ahayn mid cusub, balse waa mid soo noqnoqtay oo carqalad ku ah in si wax ku ool ah looga adkaado maleyshiyaadka gacansaarka la leh shabakadda argagixisada Al-Qaacida.\nMaamulka Farmaajo ee waqtiga kasii dhacayo ayaa ku guuldareystay in uu ficil u bedelo balanqaadkiisii ahaa in uu dagaalka Al-Shabaab kusoo afjarayo muddo laba sano ah waana mid kamid ah guuldarooyinka uu gabalka ugu dhacayo.\nFarmaajo oo amray in ilaalada laga qaado madaxweyneyaashii hore\nSoomaliya 15.03.2020. 21:10\nXasan Sheekh Maxamuud iyo Shariif Sheekh Axmed ayaa kamid ah madaxda ay saameysay arrintaan.\nHogaanka rugta ganacsiga gobolka Banaadir oo xabsi loo taxaabay\nSoomaliya 23.01.2020. 18:34\nDoonyo Al-Shabaab "u fududeyn jiray weerarada" oo la burburiyey\nSoomaliya 20.01.2020. 06:44\nKhasaaraha dhimasho ee qaraxii Muqdisho oo si weyn u korodhay\nSoomaliya 29.12.2019. 07:00\nDowladda Soomaaliya oo kaamirooyin cusub ku xirtay jidadka Muqdisho\nSoomaliya 16.12.2019. 14:06\nMareykanka oo ka warbixiyey duqeyn uu ka fuliyey Soomaaliya\nSoomaliya 09.12.2019. 20:08


Xijaab (Af Ingiriis : Jilbāb; Reer aw xasan waa beel kamid ah) sidoo kale loo yaqaano Jilbaab, waa maro dabacsan oo ka samaysan dun, ama cudbi, ama harag kaasi oo la tolay looguna tallo-galay in dumarku xidhaan si u asturaan xubnaha jidhkooda. Jilbaabku wuxuu ka mid yahay dharka khaaska u ah dumarka. Sidoo kale waxaa jilbaabka aad caan uga yahay Dunida Islaamka taasi oo dumarku u xidhaas astaan diin ahaaneed. Meelaha qaar sida Gobolka Bariga Dhexe iyo deegaanada kale ee Dadka Carabta ah waxaa caan ka ah xidhashada xijaabka oo loo isticmaalo dhar ahaan. Dharka waxaa laga sameeyaa dun ka timaada haraga xoolaha, xayawaanka iyo cudbiga iyo noocyo aartifishal ah. Marka dharka la samaynayo waxa la isticmaalaa habab badan oo kala duwan, waxaa ugu caansan tolida, mareegida, iyo isku xidhxidhka dunta.\nWaxaa laga keenay "https://so.wikipedia.org/w/index.php?title=Xijaab_(dhar)&oldid=220437"\nBoggaan waxaa markii ugu danbeesay wax laga badalay 19 Oktoobar 2021, marka ee eheed 19:37.


Somalia:Wasiirka Arrimaha Dibadda ee Soomaaliya oo la kuomey dhigiisa dalka Imaaraadka Carabta\nHome Somali News Somalia:Wasiirka Arrimaha Dibadda ee Soomaaliya oo la kuomey dhigiisa dalka Imaaraadka Carabta\nWasiirka Arrimaha Dibedda & Dhiirigelinta Maalgeshiga Dr Abdusalam Omer Hadliye ayaa maanta kulan la qaatay Wasiirka Arrimaha Dibedda ee Dalka Iskutagga Imaaraadka Carabta H.H. Sheikh Abdullah bin Zayed al Nahyan, waxaana goobjoog ahaa Safiirka Soomaaliya u fadhiya dalka Imaaraadka Carabta Mudane Cabdulqaadir Sheikhey Al-Hatimi.\nLabada wasiir ayaa ka wada hadlay xoojinta cilaaqaadka labada dal, isla markaasna ay sheegeen in labada dal uu cilaaqaad wallaaltinimo ah oo fog oo taariikh leh uu ka dhaxeeyo. Wasiirka Arrimaha Dibedda ee Soomaaliya Dr Abdusalam Omer Hadliye ayaa uga mahadcleiyey dhigiisa sida ay Dowladda Iskutagga Imaaraadka Carabta ay u taageerto Soomaaliya oo ay mashaariic fara badan ka fuliso dalka oo dhan, isla markaasna dhanka gar-gaarka bani’aadanimo ay si wallaaltinimo ah u garab taagantahay Soomaaliya.\nWasiir Abdusalam Hadliye ayaa sheegay in loo baahan yahay in labada dal ay ka wada shaqeeyaan arrimaha amniga, burcad-badeeda, iyo sidii ganacsatada Soomaaliyeed loogu dhiiri gelin lahaa fursadaha ganacsiga. Wasiirka ayaa uga mahadceliyey dowladda UAE u gurmadka qaar ka mid ah dadkii ku dhaawacmay qaraxii Central Hotel oo weli lagu dhabiibayo dhaawacyadooda dalka UAE. Labada mas’uul ayaa ka wada hadlay sidii loo sii xoojin lahaa xiriirka iyo wadashaqeynta dhan walba ah leh.\nSomalia: International partners and neighboring states influence exacerbate AU mission in Somalia, new reports say\nMaraykanka oo maxkamadeenaya haweenay uu ka dhintay hogaamiye ka tirsanaa ISIS